Hei! On rohkaisevaa nähdä, -
kuinka Jumalan tuulet ovat alkaneet puhaltaa ajassamme.
Rukousrintamat vahvistuvat, ja herätyssanoma nousee esiin.
Mielenkiinto menneiden aikojen herätyksiä kohtaan kasvaa.
Meitä puhuttelevat ne herätyksen tulet, -
jotka ovat palaneet Suomessa menneinä vuosisatoina -
synnyttäen mm. monet herätysliikkeemme.
Meitä puhuttelevat myös ne herätyksen tulet, -
jotka paloivat voimakkaina viime vuosisadalla Walesissa, -
Azusa-kadulla, Argentiinassa, Hebridien saarilla -
ja monilla muilla alueilla.
Tunnusomaista kaikille näille herätyksille oli -
Jumalan Pyhän Hengen voimakas laskeutuminen, pyhyyden ilmapiiri, -
jatkuva rukous ja ihmeteot.
Suomen osalta moni kaipaa Niilo Yli-Vainion aikoja -
ja silloista herätyksen ilmapiiriä.
Tutkittaessa tarkemmin herätysten historiaa Suomessa -
huomaamme Jumalan herätelleen kansaamme -
kymmenien ja kymmenien voimallisten herätysten muodossa.
Usein herätykset ovat lähteneet liikkeelle siitä, -
että Jumala on valinnut yhden tavallisen ihmisen -
erityisellä tavalla käyttöönsä.
Tämä rohkaisee meitä kaikkia.
Jumala haluaa käyttöönsä sinut ja minut.
Innoittavinta on elää todeksi Jumalan antamaa herätystä -
meidän omana aikanamme. Jumala luo jatkuvasti uutta -
ja antaa uusia herätyksiä joka sukupolvelle.
Olet tervetullut löytöretkelle herätyksiin.
Sitä varten tämä ohjelmasarja on tehty.
Mitä voimme oppia herätyksistä?
Miten kuvaavat herätyksissä mukana olleet kokemaansa?
Hebridien saarilla oli väkevä herätys 1900-luvun puolivälissä.
Seurakunnan elämä oli tullut lähes nollapisteeseen.
Silloin Jumala laski muutaman ihmisen sydämelle -
kehotuksen rukoilla muutosta.
Rukoukseen sitouduttiin. Rukouksessa oltiin öitä myöten.
Sitten alkoi tapahtua.
Jumalan Pyhä Henki laskeutui vahvasti kokonaisten kylien ylle.
Joissain kylissä kaikki tulivat herätykseen.
Herätyksessä mukana ollut pastori Duncan Campbell on kertonut: -
"Herätys on osoitus siitä, -
kuinka Jumalan Henki vuodattaa suurille joukoille synnintunnon.
Se tukkii laittomuuden lähteet, täyttää seurakunnat -
ja antaa vanhurskauden arvojen tuntua koko kansakunnassa."
Jonathan Edwards oli herätyspastori Pohjois-Amerikassa 1700-luvulla.
Hän kertoo: "Herätys tuo erityisen synnintunnon -
uskovan omalle kohdalle sekä näyn syntisten onnettomasta tilasta.
Herätys tuo erityisen kaipauksen kohti täydellisempää nöyrtymistä -
ja palvontaa Jumalan edessä."
Charles Finney oli herätyspastorina Pohjois-Amerikassa 1800-luvulla.
Hän kertoo: "Herätys on odotettavissa, -
kun uskovat koko sielullaan taistelevat -
ja kantavat taakkaa sen puolesta."
Leonard Raven-Hill oli evankelista ja kirjailija -
Englannissa 1900-luvulla.
Hän kertoo: "Jos haluamme todella saada näyn herätyksestä, -
meidän täytyy ensin saada näky Jumalan murheesta synnin tähden."
Todellinen herätys on aina Jumalan antama.
Herätyksessä ihmiset kääntyvät Jumalan puoleen, -
tekevät parannuksen synneistään ja kokevat pelastuksen.
Jumala puhdistaa seurakuntiaan ja vuodattaa niihin voimaansa.
Syntien sitomat uskovat vapautuvat palvelemaan Jumalaa -
koko sydämestään.
Sanan nälkä lisääntyy, ja rukouselämä uudistuu.
Ilmenee monia ihmetekoja, ja Pyhän Hengen lahjat viriävät käyttöön.
Herätykseen tulleet etsivät Jumalan tahtoa, sopivat riitojaan -
ja muuttuvat rakkaudellisemmiksi toisiaan kohtaan.
Evankelioiva työ ja lähetystyö vahvistuvat.
Herätyksellä on usein myös moraalisesti puhdistava vaikutus -
yhteiskunnallista tasoa myöten.
Totesimme jo, että ihminen ei voi tehdä herätystä.
Jumala lähettää sen taivaasta, mutta jotain voimme tehdä.
Voimme tehdä parannuksen ja antaa itsemme Jumalan käyttöön.
Apostolien tekojen luvussa 3, jakeessa 19 kehotetaan: -
"Tehkää siis parannus ja kääntykää, -
että teidän syntinne pyyhittäisiin pois, -
että virvoituksen ajat tulisivat Herran kasvoista"
Jo edellä mainittu Charles Finney on sanonut: -
"Uskon, että voimme toimillamme edistää herätystä -
ja odottaa perustellusti hyviä tuloksia -
aivan kuin missä tahansa muussa asiassa tai työssä.
Voimme ryhtyä toimeen samoin odotuksin kuin maanviljelijä, -
joka täysin perustein odottaa kylvöstään myös satoa.
Jos vastaamme Herran kutsuun teke- mällä parannuksen ja kääntymällä, -
Hän virvoittaa meidät.
Virvoittaessaan Hän uudistaa meidät evankeliumin täysimittaiseen työhön
Huomaa tämä! Parannuksenteko ei ole vain sitä, -
että käännytään pois synnistä ja lähdetään toiseen suuntaan.
Se ei myöskään ole vain sitä, että kadumme syntejämme -
ja olemme pahoillamme. Todellisessa parannuksessa -
elämämme keskipiste siirtyy itsestämme Jumalaan.
Elämämme perustaksi tulee Jumalan näkökulma.
Jeesus saa enemmän tilaa sydämes- sämme. Pyhä Henki valtaa meidät.
Profeetta Joelin kirjan luvussa 2 jakeessa 12 sanotaan: -
"- Kääntykää minun puoleeni, tehkää niin koko sydämestänne"
Viime vuosisadan alkupuolella Itä-Suomessa oli väkevä herätys -
keskuksenaan Uukuniemen seutu.
Jumala otti väkevästi käyttöönsä kovissa oloissa elävän -
köyhän torpan nuoren emännän Helena Konttisen.
Helenan rukousten ja herätyssaarnojen kautta -
herätyksen tulet syttyivät Itä-Suomessa.
Herätystä muistelevien keskeltä nousee myöhemmin kysymys: -
Miten herätyshuuto vielä voisi kuulua kansamme keskuudessa?
Miten evankeliumin sanoma Jumalan pyhyydestä ja rakkaudesta -
vielä voisi saada sijaa kansamme lasten sydämissä?
Yhteisesti todetaan, että ollaan suurten tapahtumien edessä.
Ajattelepa tätä aikaa, jota elämme.
Tämä aika on kovin levoton aika.
Samalla moni tuntee, että olemme suurten tapahtumien edessä.
Mitä voimme oppia aiemmista herätyksistä?
Kuinka paljon Jumala onkaan niitä antanut kaikkina aikoina -
ja kaikille kansoille!
Herätys on raamatullinen asia.
Tämän huomaamme, kun alamme tutkia tässä Raamatusta, -
mitä siellä kerrotaan herätyksistä. Tutkitaanpa Vanhaa testamenttia.
VT:ssa on mainittu useitakin herätyksiä tuona aikana.
Otan tähän esimerkiksi herätyksen -
kuningas Joosian aikana vuonna 623 e.Kr. -
ja herätyksen Ninivessä vuonna 767 e.Kr.
Herätyksestä kuningas Joosian aikana kerrotaan -
2. Aikakirjan luvuissa 34-35.
Joosia hallitsi Jerusalemissa 31 vuotta.
Joosia teki sitä, mikä on oikein Herran silmissä.
Ollessaan vielä nuori Joosia alkoi kysellä -
esi-isänsä Daavidin Jumalan tahtoa.
Joosia lähetti päällikkönsä korjaamaan Herran temppeliä.
Ylipappi löysi kirjan, jossa oli Herran Moosekselle antama laki.
Kuningas kutsui koolle koko kansan, meni heidän kanssaan temppeliin -
ja luki heidän kuultensa kaiken, -
mitä temppelistä löytyneessä Liiton kirjassa sanottiin.
Sitten kuningas nousi korokkeelle ja teki Herran edessä liiton.
Sen mukaan heidän tuli seurata Herraa -
ja kaikesta sydämestään noudattaa Hänen käskyjään.
Koko hänen elinaikanaan he eivät luopuneet Herrasta, -
isiensä Jumalasta.
Meidänkin tulisi koko kansana kunnioittaa -
ja noudattaa Jumalan Sanaa.
Tarkastelkaamme sitten sitä herätystä, -
mikä oli Ninivessä - siis Israelin ulkopuolella.
Siitä kerrotaan Joonan kirjan luvussa 3, jakeissa 4-10.
"Joona lähti kulkemaan kaupungissa ensimmäistä päivänmatkaa ja huusi:
'Enää neljäkymmentä päivää, sitten Ninive hävitetään!'
Sen kuultuaan Niniven asukkaat uskoivat Jumalaan.
He julistivat paaston, ja niin ylhäiset kuin alhaisetkin -
pukeutuivat säkkivaatteeseen." Jumala näki, -
että he kääntyivät pahoilta teiltään.
Hän muutti mielensä eikä sallinut onnettomuutta niniveläisille.
Ajattele, jos Jumala lähettäisi meidän päivinämme profeettansa -
nykyajan Teheraniin tai Kabuliin, ja siellä tulisi vastaava herätys!
Raamattu innoittaa meitä pohtimaan tällaisiakin.
Menkäämme sitten Uuden testamentin puolelle.
Tutkitaanpa, mitä siellä sanotaan Efesolaiskirjeen luvussa 5, -
jakeissa 14-16.
"...Sen vuoksi sanotaankin: - Herää, sinä joka nukut, -
ja nouse kuolleista, niin Kristus on sinua valaiseva!
Katsokaa siis tarkoin, miten elätte: -
älkää eläkö tyhmien tavoin, vaan niin kuin viisaat.
Käyttäkää oikein jokainen hetki, sillä tämä aika on paha."
Ilmestyskirjan luvussa 3 jakeessa 2 sanotaan: -
"Heräjä valvomaan ja vahvista jäljellejääneitä, -
niitä, jotka ovat olleet kuolemaisillaan;..."
Sitten siirrymme tarkastelemaan UT:n herätyksen henkilöitä -
ja ensimmäisenä Johannes Kastajaa.
Hänestä sanotaan Luukkaan evankeliumin 1. luvussa, -
jakeissa 76,77: -
"Ja sinua, lapsi, kutsutaan Korkeimman profeetaksi.
Sinä käyt Herran edellä ja raivaat hänelle tien.
Sinä johdat hänen kansansa tuntemaan pelastuksen, -
syntien anteeksiantamisen."
Sitten Matteuksen evankeliumin 3. luku, jakeet 1,2: -
"...Johannes Kastaja tuli ja alkoi julistaa Juudean autiomaassa: -
'Kääntykää, sillä taivasten valtakunta on tullut lähelle!'"
Kun tarkastelemme Johannes Kastajan elämää ja toimintaa, -
niin voimme tehdä tiettyjä havaintoja.
Johannes Kastaja saarnasi nimenomaan erämaassa, -
ja ihmiset tulivat kuulemaan häntä sinne.
Hän ei niinkään tavannut heitä heidän arkisissa elämänpiireissään.
Johanneksen saarna oli voimakas parannussaarna.
Hänen ei tiedetä tehneen tunnettuja ihmetekoja.
Lopulta Johannes vangittiin ja mestattiin.
Hän olikin lähinnä tien valmistaja Jeesukselle.
Kun tarkastelemme tässä ohjelma- sarjassa herätyksen henkilöitä, -
niin opimme, kuinka monin eri tavoin Jumala toimii, -
synnyttää herätyksen ja vie herätystä eteenpäin.
Sitten kiinnittäkäämme huomio Jeesukseen.
Hänestä kerrotaan Matteuksen evan- keliumin luvussa 4, jakeessa 17: -
"Tästä lähtien Jeesus julisti: -
'Kääntykää, sillä taivasten valtakunta on tullut lähelle!'"
Johannes Kastajan julistus oli herättänyt synnintunnon.
Vasta taivasten valtakunnan läsnäolo Jeesuksen persoonassa, -
Vapahtajassamme, toi todellisen pelastuksen ajan keskuuteemme.
Jeesus on todellakin uskomme alkaja ja täyttäjä.
Voimme kuitenkin tarkastella Häntä myös henkilönä, -
miten Hän toimi ja miten herätys eteni Hänenkin kauttaan.
Jeesuksen julistuksen ja tekojen kautta -
evankeliumi kosketti konkreettisesti ihmisten sydämiä.
Jeesus kohtasi ihmisiä heidän arjessaan ja juhlissaan.
Jeesus julisti taivasten valtakunnan todellisuutta.
Hän paransi sairaita, teki monia ihmeitä ja tunnustekoja.
Usein herätyksen aikana on tapahtu- nut monia ihmeitä ja tunnustekoja, -
jotta ihmisille syntyisi usko Jeesukseen.
Jeesusta kansa rakasti, mutta uskonnolliset johtajat vihasivat.
Toki poikkeuksiakin oli. Näinhän on usein herätyksen keskellä.
Huomatkaamme vielä tämä, -
että Jeesus opetti seuraajiaan systemaattisesti -
ja lähetti heidät evankeliumityöhön.
Sitten tutustukaamme Pietariin.
Mitä tapahtui ensimmäisenä helluntaina?
Seurakunta syntyi ensimmäisenä kristillisenä helluntaina, -
jolloin Pyhä Henki vuodatettiin.
Jeesuksen opetuslapset täyttyivät Pyhällä Hengellä -
ja alkoivat julistaa evankeliumia ennennäkemättömällä rohkeudella.
Siinä tapahtui jotain käänteentekevää.
Pietarikin puhui todella voimakkaan parannussaarnan Jerusalemissa.
Tuhansia tuli uskoon.
Mitä Pietari puhuikaan?
"'Tästä siis saa koko Israelin kansa olla varma: -
Jumala on tehnyt Jeesuksen Herraksi ja Messiaaksi -
- tämän Jeesuksen, jonka te ristiinnaulitsitte.'
Kuullessaan tämän kaikki tunsivat piston sydämessään, -
ja he sanoivat Pietarille ja muille apostoleille: -
'Veljet, mitä meidän pitää tehdä?' Pietari vastasi: -
'Kääntykää ja ottakaa itse kukin kaste Jeesuksen Kristuksen nimeen, -
jotta syntinne annettaisiin anteeksi.
Silloin te saatte lahjaksi Pyhän Hengen.'"
Näin kerrotaan siis Apostolien tekojen luvussa 2, -
jakeissa 36-38.
Pyhän Hengen merkitys on se, -
että täytymme Jumalan Pyhän Hengen voimalla -
ja saamme yliluonnollisen taivaallisen rohkeuden työhömme.
Tämä on helluntain sanomaa meille - jatkuvaa sanomaa.
Kun tarkastelemme apostolien ja Pietarin toimintaa, -
niin havaitsemme, että hänen julistuksensa keskittyi -
Jeesuksen persoonaan, sovitus- kuolemaan ja ylösnousemukseen.
Näin meidänkin julistuksemme tulee aina keskittyä Jeesukseen -
näinäkin levottomina aikoina, joita nyt elämme.
Nyt tarvitaan herätyssanomaa, selkeää julistusta Jeesuksesta.
Pietarin julistus tähtäsi aina henkilökohtaiseen kääntymiseen.
Niin meidänkin julistuksemme tulee tähdätä ihmisten pelastumiseen.
Herätykseen liittyivät Pyhän Hengen lahjat ja monet parantumisihmeet.
Saahan näin olla meidänkin aikanamme?
Apostolit kohtasivat rajua vainoa, mikä vain lisäsi herätyksen voimaa.
Nyt on rohkean evankeliumin julistuksen aika.
Sitten tarkastelkaamme Paavalia, hänen elämäänsä ja toimintaansa.
Paavali sai laajan tehtävän paka- noiden apostolina itse Jeesukselta.
Taustaltaan hän oli kiivas fariseus ja kristittyjen vastustaja.
Kaikki muuttui, kun hän kohtasi Jeesuksen Damaskoksen tiellä.
Tuosta kohtaamisesta hän kertoo Apostolien tekojen luvussa 9, -
jakeissa 4-6.
Siinä Jeesus kohtaa silloin vielä Saulin Damaskoksen tiellä -
ja kysyy: "Saul, Saul, miksi vainoat minua?"
Hän kysyi: "Herra, kuka sinä olet?"
Herra sanoi: "Minä olen Jeesus, jota sinä vainoat.
Nouse jaloillesi. Minä olen ilmestynyt sinulle, -
koska olen valinnut sinut palvelijakseni ja todistajakseni."
Ajattele, Jeesuksen valinta!
Jeesus on valinnut myös sinut ja minut todistajakseen.
Ymmärrämmehän tämän Jeesuksen valinnan merkityksen itsellemme?
Kun tarkastelemme Paavalin elämää, niin havaitsemme, -
että syntyi maailmanlaaja lähetystyö tavoittamaan niitä, -
jotka eivät tunne Kristusta. Paavali julisti Jeesusta Kristusta -
ristiinnaulittuna ylösnousseena Vapahtajana.
Julistukseen liittyivät ihmeet ja tunnusteot.
Syntyi monia seurakuntia.
Kun olemme tutkineet näin Raamattua, niin huomaamme, -
että herätys on raamatullinen asia.
Herätykset ovat osa Jumalan suunnitelmaa.
Jumala lähettää yhä uudestaan herätyksen aikoja.
Luottakaamme Raamatun Sanaan ja rukoilkaamme sen mukaan.
Jumala on lähettävä herätyksen meidänkin keskuuteemme.
Virsikirjaammekin sävyttää herätyksen odotus.
Luen kaksi säkeistöä virrestä 504.
"Ah vuodata, Herra, jo Henkesi ja herätä nuoriso Suomen.
Se johdata armossa tiellesi, suo maahamme kaivattu huomen.
Oi Kristus, nyt kanssamme rukoile, ja Isäsi sinua kuulee.
Niin saapuvat herätysaikamme ja taivaasta maan yli tuulee."
Puhalla Jumalan tuuli!
Seuraavassa jaksossa tutustumme moniin väkeviin herätyksiin, -
jotka nousivat esiin apostolisen ajan jälkeen.
Kuljen täällä kysellen.
Katson hiljaa, vaieten.
Taivaanrantaan tähyillen, -
missä viipyy sateet sen.
Miksi taivas pidättää?
Poutapilvet nyt vain nään.
Kunpa sadepisarat -
vuotais' maahan, kostuttais'.
Anna sade, Jumala.
Sydän kaipaa, odottaa.
Anna kaste Golgatan, -
virvoittamaan kuiva maa.
Katson ylle vainion.
Tähkäpäät jo kypsät on.
Korjuumiehet puuttuvat.
Lapset Herran uupuvat.
Johda jälleen ristin luo, -
missä virtaa lähde tuo, -
joka janon sammuttaa, -
lapset Herran uudistaa.
Anna sade, Jumala.
Sydän kaipaa, odottaa.
Anna kaste Golgatan, -
virvoittamaan kuiva maa.
Da-da-da-da-da...
Tahdon nähdä voiman sen, -
joka muuttaa ihmisen.
Veren voiman valtavan, -
murtuu kahleet maailman.
Herra, tässä polvistun.
En voi muuta, antaudun -
niihin käsiin tässä jään, -
jossa arven jäljet nään. Rukoilkaa: -
Anna sade, Jumala.
Sydän kaipaa, odottaa.
Anna kaste Golgatan, -
virvoittamaan kuiva maa.
Anna sade, Jumala.
Sydän kaipaa, odottaa.
Anna kaste Golgatan, -
virvoittamaan kuiva maa.
Tämänkin ohjelmasarjan tekeminen on mahdollista -
vain vapaaehtoisen tuen varassa.
Tarvitsemme sinunkin rukoustukeasi.
Tarvitsemme taloudellista tukea.
Kiitos tuestasi!
Jumala sinua runsaasti siunatkoon!
Tekstitys: Tuula-Riitta Virrankare